Gordon Bunshaft
Store norske leksikon,Kunst og estetikk,Arkitektur og landskap,Arkitekter og arkitektur-institusjoner,Internasjonale arkitekter og arkitektkontorer fra 1900 til i dag
Gordon Bunshaft var en amerikansk arkitekt, utdannet ved MIT. Han ble tildelt Pritzkerprisen i 1988 for fremragende arbeid.
Han arbeidet først hos Eward Durrell Stone, deretter hos Louis Skidmore fra 1937. Etter krigstjeneste i ingeniørtroppene vendte han i 1946 tilbake til sitt gamle firma, som i mellomtiden var blitt Skidmore, Owings & Merrill. Her ble han senere partner og nedla sitt livsverk her.Med nybygget for hovedkontoret til firmaet Lever Brothers i New York (1952), fikk Bunshaft avgjørende betydning for amerikanske konserners bruk av arkitektur og design for å definere en identitetsskapende firmaprofil.Hans arbeider kombinerer klassisismens disiplinerte og harmoniske komposisjon av bygningskropper med modernismens fravær av overflødig ornamentikk. Les mer i Store norske leksikon arkitektur i USA